Cuneiform Tablet Kt 92/k 207 (AKT 5 5)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma kà-ru-um kà-ni-iš-ma a-na ku-li-a ša-qí-il₅ da-tim kà-ri-im té-ga-ra-ma ù a-li i-dí-a-šùr DUMU ku-ku-lá-nim wa-áš-bu-ni qí-bi-ma ni-kà-sí ni-sí-ma 25 ma-na 4.25 GÍN da-tám ni-iš-qúl i-dí-a-šùr a-na ni-kà-sí kà-ší-id iš-tù 5 ša-na-tim a-na wa-aḫ-šu-ša-na ú dur₄-ḫu-mi-it ni-iš-ta-pár-šu-ma a-di u₄-mì-im a-nim i-ta-ba-al-ni-a-tí a-ma-kam KÙ.BABBAR da-a-sú ša ga-me-er-tim ša-áš-qí-lá-šu šu-ma i-qá-bi₄ um-ma šu-ut-ma a-na ga-me-er-tim lá kà-áš-da-ku ša mì-iš-li ša-áš-qí-lá-šu šu-ma um-ma šu-ut-ma a-na ni-kà-sí a-gi₅-me-er-tim ú mì-iš-li lá kà-áš-da-ku GÍR ša a-šur ta-mì-a-šu 40 ma-na KÙ.BABBAR lá ma-ṣú-ni 30 ma-na KÙ.BABBAR lá kà-áš-du-ni 20 ma-na KÙ.BABBAR ša mì-iš-li-šu lá i-šu-ú-ni KÙ.BABBAR lu ša ra-mì-ni-šu lu ša um-mì-a-ni-šu ša a-lim{ki} lu ša GÍN-lam₅ wa-áš-bu KÙ.BABBAR ma-lá na-áš-a-ku-ni lu wa-ar-ki-a e-zi-ib lu a-na pá-ni-a ú-šé-bi₄-il₅ a-na ni-kà-sí a-na ga-me-er-tim ú mì-iš-li lá kà-áš-da-ku-ni GÍR ta-mì-a-šu-ma ú ša-du-a-sú IGI GÍR li-iz-ku-ur-ma e-ša-du-a-tim ša i-za-ku-ru mì-ma ša-du-a-tám DIRI-tám lá i-šu-ú ša-du-a-sú le-qé-a